text: Finale i regnskoven
  06 juni 2011 kl. 16.59
  TV SYD følger en skoleklasse fra Kolding, som har deltaget i en konkurrence om at blive ambassadører for Verdensnaturfonden. Klassen blev testet i Randers Regnskov.
  Klassen fra Lyshøjskolen i Kolding havde kvalificeret sig til finalen, hvor modstanderne var en klasse fra Haderslev og en klasse fra Nørrebro i København. De tre klasser skulle testes på hver sin natur-attraktion. 
  Så mens Lyshøj-eleverne blev testet i Randers Regnskov, var eleverne fra Haderslev i NordsøCentret og Nørrebro-klassen i Givskud Zoo.
  
  Præmie: Klassetur til Nordkap
  Klasserne blev testet i deres viden om naturen - og på deres måde at arbejde sammen på. 
  Og præmien i konkurrencen var intet mindre end en tur til Nordkap for at se på hvaler.
  Følg Ken Koustrups reportage fra Kolding-klassen prøve i Randers Regnskov i TV SYD kl. 19.30.
  